*Urbárska spoločnosť pozemkové spoločenstvo Koromľa, 072 62 Koromľa č. 172*

# 

##### Ročník 2023 V Koromli 04.06.2023 Číslo: 2

**Smernica**

**upravujúca odkúpenie podielov pre Urbársku spoločnosť Koromľa z parciel začlenených do nášho spravovaného majetku od podielnikov US PS Koromľa**

Táto smernica stanovuje základné pravidla a postupy pri odkupovaní podielov od

spoluvlastníkov spoločnej nehnuteľnosti.

Smernica bola vypracovaná na zabezpečenie jednotnosti, jednoznačnosti, zrozumiteľnosti pri odkupovaní podielov od spoluvlastníkov spoločnej nehnuteľnosti v Urbárskej spoločnosti pozemkového spoločenstva Koromľa.

# Odkúpenie podielov upravuje

# Zákon o pozemkových spoločenstvách

(v znení č. [34/2014 Z. z.](https://www.zakonypreludi.sk/zz/2014-34), [110/2018 Z. z.](https://www.zakonypreludi.sk/zz/2018-110), [110/2018 Z. z.](https://www.zakonypreludi.sk/zz/2018-110), [91/2020 Z. z.](https://www.zakonypreludi.sk/zz/2020-91))

§ 9 ods. 10

Ak výbor v mene spoluvlastníkov spoločnej nehnuteľnosti uzatvorí zmluvu o prevode vlastníctva podielu na spoločnej nehnuteľnosti, **nadobúdateľom podielu sa stávajú všetci** **vlastníci spoločnej nehnuteľnosti pomerne podľa veľkosti podielov** a cenu platí spoločenstvo.

§ 14 ods. 7 ,písm. e

**Valne zhromaždenie môže** rozhodovať o poverení spoločenstva konať vo veci nadobudnutia vlastníctva podielu na spoločnej nehnuteľnosti podľa § 9 ods. 10,

Výbor US PS Koromľa na základe Zákona o pozemkových spoločenstvách schvaľuje možnosť odkúpenia podielov pre Urbársku spoločnosť Koromľa z parciel začlenených do nášho spravovaného majetku od podielnikov US PS Koromľa a to **v sume : 1.800 € /1 ha**

1. Postup pri odkúpení:

Vlastník podielu ponúkne písomne US PS Koromľa na odkúpenie svoj podiel , ktorý je na parcelách začlenených do nášho spravovaného majetku.

Jedná sa o odkupovanie podielov menších ako 0,10 ha /0-2 hlasy, t.j. cca 3.60 ha – ide o 80 podielnikov zo 443 známych vlastníkov/

|  |  |
| --- | --- |
| Zoznam obhospodarovaného majetku | Číslo Číslo parcely Výmera v ha Druh pozemku  listu vlastníctva  817 1930/19 28,6626 les  505 1930/20 4,4381 ttp  507 1930/21 12,2237 ttp  71 1930/22 11,2506 ttp  822 1930/23 15,8826 ttp  506 1930/24 7,7488 ttp  653 1930/25 7,0330 ttp  571 1932/1 41,3144 les  836 1932/2 70,8959 les  568 1932/3 8,7113 les  570 1932/4 24,2093 les  654 1932/5 22,4026 les  567 1932/6 31,4058 les  569 1932/7 15,2016 les  656 1932/8 14,7045 les  797 1932/9 9,9676 les  833 1932/10 27,8107 les  835 1932/11 26,0373 les  832 1932/12 36,8604 les  797 1932/13 17,7142 les  834 1932/14 17,2042 les  94 1930/1 63,5385 ttp  Celková výmera pozemkového spoločenstva : 515,2177 ha  Z toho - lesné pozemky : 393,1024 ha  - trvalé trávne porasty : 122,1153 ha  v katastrálnom území obce Koromľa, vedené na Katastrálnom úrade v Košiciach, Správe katastra Sobrance |

Členovia výboru na pracovnom stretnutí po odkontrolovaní ponúknutého podielu na predaj, majú možnosť schváliť odkúpenie podielu. O celkovom množstvo odkúpených podielov pre našu spoločnosť rozhoduje výbor US PS Koromľa.

1. Cena na odkúpenie:

Výbor US PS Koromľa schválil cenu na odkúpenie 1800.- €/1 ha

# Náklady spojené s určením hodnoty podielov spoločnej nehnuteľnosti, so zabezpečením technických podkladov a s úhradou správnych poplatkov potrebných na prevod podielov spoločnej nehnuteľnosti znáša nadobúdateľ. / § 11 ods. 7 Zákona o pozemkových spoločenstvách/

**Účinnosť smernice :**

* Táto smernica nadobúda účinnosť dňom schválenia VZ a podpisom predsedu US PS Koromľa a predsedom dozornej rady po skontrolovaní a prepočítaní hlasovacích lístkov dňa 04.06.2023.
* Doba účinnosti tejto smernice je maximálne 5 rokov, po uplynutí tejto doby je potrebné

zabezpečiť vypracovanie nového vydania smernice, alebo jej opätovné schválenie

V Koromli, 04.06.2023